gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl gl es gl gl es de gl gl gl gl lt gl gl gl gl sv en sv fr de de gl gl gl gl gl gl gl es gl gl gl gl gl gl gl gl gl gl gl pt gl pt en ca gl gl pt
Vieiros: Galiza Hoxe - O Grupo Lácteo Galego a piques de concretarse logo de 20 anos de intentos frustrados
Domingo, 25 de setembro de 2022
NUCLEADO ARREDOR DE RÍO, FEIRACO E COLAGA
Na concentración, impulsada por Medio Rural, participarían activamente Caixanova e Caixa Galicia
Unha das máis vellas reivindicacións do agro galego está máis cerca ca nunca de facerse realidade. Segundo puido saber este xornal, as negociacións, auspiciadas pola Consellaría de Medio Rural, están xa moi avanzadas. Leite Río e Feiraco conformarían o núcleo duro do novo grupo, ao que se sumaría Cooperativas Lácteas de Galicia (Colaga). O proxecto conta co imprescindíbel apoio das dúas caixas galegas.
A unión da industria auctóctona é unha das grandes promesas do Goberno que se comprometeu en 2005 a traballar a prol desta concentración empresarial. Dende aquela, o departamento de Medio Rural foi o encargado de sentar as bases para un entendemento entre as partes e deseñar o xeito de facilitar incentivos públicos.
En setembro do ano pasado, responsábeis de Medio Rural recoñecían publicamente que se abría unha quenda de contactos, mais os mesmos xa comezaran meses antes. Un dos principais temores era a tradicional oposición das familias lácteas españolas. A razón era evidente: evitar que dende Galiza, que produce máis do 35% do leite do Estado, se puideran fixar prezos do leite.
A maior parte do leite galego, máis do 85%, comercialízase por medio de empresas foráneas que utilizan a miúdo o produto para “marcas brancas” (as máis baratas do mercado). A filosofía do novo grupo sería radicalmente distinta. A finalidade é ofrecer tamén produtos de valor engadido, tan en voga hoxe no mercado, e que permiten un notábel incremento das plusvalías. A aposta pola calidade vai acompañada dunha necesidade de fortes investimentos. Aí entrarían en xogo Caixanova, Caixa Galicia e a Xunta.
Unha historia sen finais felices
Os intentos de concentrar a industria láctea do pais remóntanse a hai xa dúas décadas. Dende aquela, as preto de cen mil familias que vivían a conta dunha granxa leiteira tiveron que enfrontarse a sucesivas reconversións que as reduciron ás pouco máis de 14.000 que quedan na actualidade.
En 1987 a viguesa Larsa apostaba por ser punteira a nivel estatal favorecendo absorcións. Mais a idea truncouse por falta de apoio político e finaceiro. En 1991 o Parlamento insta unanimente ao goberno Fraga a traballar por un grupo lácteo. O daquela presidente mantivo entrevistas empresas que lle pediron que non se metera "no libre mercado".
Pouco despois houbo motivos para esperanza, Leyma fusionouse con Colaga e con RAM para crear un grupo lácteo pero a falta de apoios das caixas e a morna postura do executivo fixo que todo o conglomerado acabara en mans da andaluza Puleva. Anos despois Leite Río volvería mercar parte daquel grupo.
En 2003 un empresario de Valencia, Antonio Marchal, fixo unha forte aposta para nuclear un grupo lácteo arredor de Leite Celta. Mais a Xunta non viu con bos ollos a iniciativa e Celta acabou en mans da multinacional Dean Foods.
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
O principal obxectivo é a comercialización de produtos con valor engadido
Caixa Breogán e o Pastor pasan as probas de resistencia Edición xeral
A morosidade nos créditos concedidos por bancos e caixas sobe aos niveis máis altos dos últimos 15 anos Edición xeral
Tradición furancheira en pé de guerra Edición xeral
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto